MPG เล็งใช้เงินเพิ่มทุนขยาย Shop Stardust – ลงทุนธุรกิจพลังงานชีวมวล
MPG เล็งใช้เงินเพิ่มทุนเพื่อขยาย Shop Stardust จำนวน 70 ลบ. - ลงทุนธุรกิจพลังงานชีวมวล 50 ลบ. คาดเริ่มใน Q4/58 และใช้เป็นเงินทุนหมุนเวียน 17 ลบ.
24 ส.ค. 2558

นางสาววริศร์นลิน สุภาสนันท์ เลขานุการบริษัท แมงป่อง 1989 จำกัด (มหาชน) หรือ MPG เปิดเผยว่า ตามที่ได้ทำการจัดสรรหุ้นสามัญเพิ่มทุนจำนวน 100,000,000 หุ้น ให้แก่บุคคลในวงจำกัด (นักลงทุน) 5 ราย ในราคาเสนอขายหุ้นละ 1.37 บาท เมื่อเปรียบเทียบกับราคาตลาดถัวเฉลี่ยถ่วงน้ำหนักย้อนหลัง 7 วันทำการกอนวันชำระเงิน(คือช่วงวันที่ 11 สิงหาคม 2558 ถึงวันที่ 20  สิงหาคม 2558) ซึ่งเท่ากับ 1.52 บาทต่อหุ้นแล้ว
ขณะนี้นักลงทุนทั้ง 5 ราย ได้ทำการชำระเงินค่าหุ้นสามัญเพิ่มทุนจำนวน 100,000,000 หุ้น  ในราคาหุ้นละ 1.37 บาท เป็นเงินทั้งสิ้นจำนวน 137,000,000 บาท ให้แก่บริษัทครบถ้วนแล้ว เมื่อวันที่ 21 สิงหาคม 2558
ทั้งนี้ บริษัทมีแผนงานที่จะเริ่มใช้เงินเพิ่มทุนดังกล่าวตั้งแต่เดือนสิงหาคม 2558  เป็นต้นไป เพื่อขยาย Shop Stardust ที่จะเปิดในปี 2558 จำนวน 70,000,000 บาท และใช้เป็นเงินทุนหมุนเวียนของบริษัทจำนวน 17,000,000 บาท นอกจากนี้จะนำไปลงทุนในธุรกิจพลังงานชีวมวลจำนวน 50,000,000 บาท คาดว่าจะเริ่มในไตรมาส 4/2558